**Projektas**

|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS** |
| **DĖL PRITARIMO PROJEKTO „TAPK SAVANORIU UGNIAGESIU - BŪK NAUDINGAS BENDRUOMENEI“ ĮGYVENDINIMUI**  2020 m. kovo d. Nr.  Ukmergė |
|  |

Vadovaudamasi Lietuvos Respublikos vietos savivaldos įstatymo 6 straipsnio 29 punktu, Ukmergės rajono savivaldybės taryba nusprendžia:

1. Pritarti pareiškėjo – Ukmergės savivaldybės priešgaisrinės tarnybos (įmonės kodas Juridinių asmenų registre 283106460) projekto „Tapk savanoriu ugniagesiu – būk naudingas bendruomenei“ įgyvendinimui.

2. Pritarti, kad Ukmergės rajono savivaldybės administracija partnerio teisėmis dalyvautų projekte „Tapk savanoriu ugniagesiu – būk naudingas bendruomenei“ pagal Ukmergės rajono vietos veiklos grupės vietos plėtros strategijos „Ukmergės rajono vietos veiklos grupės 2016-2023 metų vietos plėtros strategija“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ LEADER-19.2-SAVA-6.

3. Įgalioti Ukmergės rajono savivaldybės administracijos direktorių pasirašyti jungtinės veiklos sutartį su projekto „Tapk savanoriu ugniagesiu – būk naudingas bendruomenei“ pareiškėju – Ukmergės rajono savivaldybės priešgaisrine tarnyba.

4. Gavus patvirtinimą dėl projekto „Tapk savanoriu ugniagesiu – būk naudingas bendruomenei“, skirti iš savivaldybės biudžeto 2 728,78 Eur (du tūkstančius septynis šimtus dvidešimt aštuonis eurus 78 ct) visų tinkamų finansuoti projekto išlaidų projekto įgyvendinimui.

Savivaldybės meras Rolandas Janickas

Projektą paruošė:

Savivaldybės administracijos yresnysis

specialistas civilinei saugai ir mobilizacijai Valdas Rabazauskas

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

**UKMERGĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**SPRENDIMO PROJEKTUI**

**„DĖL PRITARIMO PROJEKTO „TAPK SAVANORIU UGNIAGESIU – BŪK NAUDINGAS BENDRUOMENEI“**

2020 m. kovo 9 d.

Ukmergė

1. **Sprendimo projekto rengimo pagrindas.**

Lietuvos Respublikos vietos savivaldos įstatymo 8-o straipsnio 1,4,5 punktuose numatyta, kad savivaldybė yra atsakinga už viešųjų paslaugų teikimą gyventojams ir privalo užtikrinti, kad nuolat galėtų jomis naudotis visi gyventojai.

Ukmergės rajono savivaldybė yra Ukmergės rajono vietos veiklos grupės narė, partnerystės principu prisidedanti prie Ukmergės rajono vietos veiklos grupės 2016-2023 metų vietos plėtros strategijos įgyvendinimo. Kaimo gyventojų aktyvumo ir pilietiškumo skatinimas, bendrų iniciatyvų rėmimas Strategijoje yra numatytas kaip prioritetinė Ukmergės rajono priemonė. Pagal šį prioritetą yra įgyvendinama priemonė ,,Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ LEADER-19.2-SAVA-6.

Lietuvos Respublikos vietos savivaldos įstatymo 8-me straipsnyje numatyta, kad savivaldybė yra atsakinga už viešųjų paslaugų teikimą gyventojams ir privalo užtikrinti, kad jomis nuolat galėtų naudotis visi gyventojai.

Teikiant projekto paraišką kartu būtina pateikti jungtinės veiklos sutartį su partneriais. Planuojami projekto partneriai – 1. Ukmergės rajono savivaldybės administracija (finansinis prisidėjimas). 2. Ukmergės rajono Valų kaimo bendruomenė (finansinis prisidėjimas). 3. Ukmergės rajono savanorių ugniagesių draugija (finansinis prisidėjimas).

**2. Sprendimo projekto tikslas ir esmė:**

Sprendimo projekto tikslas - pritarti Ukmergės rajono savivaldybės administracijos dalyvavimui partnerio teisėmis projekte „Tapk savanoriu ugniagesiu - būk naudingas bendruomenei“, prisidedant prie projekto finansiniu indėliu.

Vadovaujantis Lietuvos Respublikos priešgaisrinės saugos įstatymu Nr. IX-1225 Ukmergės rajono savivaldybės priešgaisrinė tarnyba vykdo savanoriškos ugniagesių veiklos organizatoriaus funkciją. Savanoriai ugniagesiai, kartu su Valstybinės priešgaisrinės tarnybos darbuotojais, gesina gaisrus ir atlieka pirminius žmonių bei turto gelbėjimo darbus. Savanorių pareiga yra ir visuomenės švietėjiškos veiklos vystymas kaimo vietovėje: gaisrinės saugos žinių skleidimas, visuomenės gaisrinės saugos kultūros ir saugios savivaldybės koncepcijos formavimas ir t.t.

Statomos Valų ugniagesių komandos (toliau – UK) patalpose ir teritorijoje yra geros sąlygos organizuoti Ukmergės rajono savanorių ugniagesių mokymus, praktinius ugniagesybos tobulinimo užsiėmimus, vystyti gyventojų švietėjišką veiklą. Praėję specialų mokymą savanoriai ugniagesiai Valų UK budinčių pamainų sudėtyje išvyktų gesinti gaisrų, dalyvautų gelbėjimo darbuose, įgyvendintų visuomenėje švietėjiškos veiklos priemones.

Ugniagesių veiklos vystymui UK patalpas reikalinga aprūpinti baldais, inventoriumi, priemonėmis ir specialia įranga, kuri būtų naudojama savanorių ugniagesių pradinio ir tolimesnio parengimo procese bei incidentų metu. Visa tai leistų užtikrinti gerą Valų UK budinčių pamainų parengtį.

Įgyvendinus projektą, savanoriai ugniagesiai būtų tinkamai parengti dirbti incidentų likvidavimo metu, ateityje turėtų geras sąlygas nuolat gerinti teorines žinias ir tobulinti praktinius darbo įgūdžius bei vystytų švietėjišką veiklą kaimo vietovėje.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):-**

**4. Sprendimui įgyvendinti reikalingos lėšos ir galimi finansavimo šaltiniai:**

Numatoma bendra projekto vertė – **14 643,78 Eur.**

Finansavimas pagal vietos plėtros strategijos ,,Ukmergės vietos veiklos grupės 2016-2023 metų vietos plėtros strategiją“ priemonę ,,Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ LEADER-19.2-SAVA-6 **– 11 715,00 Eur.**

Projekto partnerio Ukmergės rajono savivaldybės administracijos prisidėjimas prie projekto – **2 728,78 Eur.**

Projekto partnerio Ukmergės rajono Valų bendruomenės prisidėjimas prie projekto – **100,00 Eur.**

Projekto partnerio Ukmergės rajono savanorių ugniagesių draugija – **100,00 Eur.**

**5. Priėmus sprendimą laukiami rezultatai, galimos pasekmės:**

Įgyvendinus sprendimą, tinkamai bus parengti darbui savanoriai ugniagesiai, kurie Tarnybos ugniagesių komandų budinčių pamainų sudėtyje išvyks į incidentus, vystys kaimo vietovėje visuomenės švietimą. Valų ugniagesių komandoje bus tinkamos sąlygos savanoriams ugniagesiams tobulinti teorines žinias ir praktinius įgūdžius, o ugniagesiams gelbėtojams – geros darbo ir poilsio sąlygos.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):-**

**7.Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas**: neatliekamas.

**9. Sekretoriatas priimtą sprendimą pateikia:**

Savivaldybės administracijai.

**10. Aiškinamojo rašto priedai:-**

Savivaldybės administracijos vyresnysis

specialistas civilinei saugai ir mobilizacijai Valdas Rabazauskas

\_\_\_\_\_\_\_\_\_\_\_\_\_\_\_\_\_\_\_\_\_\_